ΑΠΟΦΑΣΗ ΤΗΣ ΕΠΙΤΡΟΠΗΣ της 19ης Ιουλίου 1995 με την οποία εγκρίνεται η χορήγηση συμπληρωματικής ενίσχυσης υπέρ της βιομηχανίας λιθάνθρακα για το 1994 (Το κείμενο στη γερμανική γλώσσα είναι το μόνο αυθεντικό) (Κείμενο που παρουσιάζει ενδιαφέρον για τον ΕΟΧ) (95/499/ΕΚΑΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα,

την απόφαση αριθ. 3632/93/ΕΚΑΧ της Επιτροπής της 28ης Δεκεμβρίου 1993 σχετικά με το κοινοτικό καθεστώς παρεμβάσεων των κρατών μελών υπέρ της βιομηχανίας άνθρακα (1),

την απόφαση 94/1070/ΕΚΑΧ της Επιτροπής (2), με την οποία γνωμοδότησε θετικώς ως προς το πρόγραμμα εκσυγχρονισμού, εξορθολογισμού και αναδιάρθρωσης της γερμανικής βιομηχανίας εξόρυξης λιθάνθρακα,

Εκτιμώντας:

Ι

ότι με την επιστολή της της 4ης Απριλίου 1995 η γερμανική κυβέρνηση γνωστοποίησε στην Επιτροπή, βάσει του άρθρου 3 παράγραφος 1 δεύτερη περίπτωση της απόφασης αριθ. 3632/93/ΕΚΑΧ, τη πρόθεσή της να χορηγήσει αναδρομικώς για το έτος 1994 συμπληρωματική παρέμβαση ύψους 379 εκατομμυρίων γερμανικών μάρκων στη βιομηχανία εξόρυξης λιθάνθρακα, η οποία συνδέεται με τις παραδόσεις λιθάνθρακα και οπτάνθρακα στη βιομηχανία σιδήρου και χάλυβα της Κοινότητας 7 ότι με την απόφαση 94/1070/ΕΚΑΧ της Επιτροπής η Γερμανία εξουσιοδοτήθηκε να χορηγήσει ενισχύσεις υπέρ της βιομηχανίας εξόρυξης λιθάνθρακα για το 1994 7 ότι, όπως αναφέρεται στην προαναφερόμενη απόφαση, η Γερμανία σχεδίασε να χορηγήσει για το 1994, στο πλαίσιο της απόφασης αριθ. 3632/93/ΕΚΑΧ για την προώθηση της διάθεσης άνθρακα οπτανθρακοποίησης, οπτάνθρακα και εγχεόμενου άνθρακα με του οποίους τροφοδοτούνται οι υψικάμινοι της βιομηχανίας σιδήρου και χάλυβα της Κοινότητας, ενίσχυση ύψους 2 853 εκατομμυρίων γερμανικών μάρκων.

ότι στην απόφαση της 94/1070/ΕΚΑΧ η Επιτροπή διευκρίνισε ότι οποιαδήποτε σχεδιαζόμενη τροποποίηση της εγκριθείσας ενίσχυσης πρέπει να της κοινοποιείται σύμφωνα με το άρθρο 3 παράγραφος 1 της εν λόγω απόφασης 7 ότι, με την επιστολή της της 4ης Απριλίου 1995, η γερμανική κυβέρνηση πληροφόρησε την Επιτροπή ότι ήταν ανεπαρκές το ποσό των ενισχύσεων για τη διάθεση άνθρακα και οπτάνθρακα με προορισμό τη βιομηχανία σιδήρου και χάλυβα της Κοινότητας. Σε σύγκριση με το εγκριθέν ύψος ενισχύσεων, η αύξηση για το 1994 θα ανερχόταν σε 379 εκατομμύρια γερμανικά μάρκα, με αποτέλεσμα το συνολικό ποσό των ενισχύσεων να φθάνει σε 3 232 εκατομμύρια γερμανικά μάρκα, έναντι συνολικού ποσού ενισχύσεων 3 248 εκατομμυρίων γερμανικών μάρκων που ενέκρινε η Επιτροπή για το 1993 με τις αποφάσεις 93/151/ΕΚΑΧ (3) και 94/332/ΕΚΑΧ (4) 7 ότι η αύξηση του ποσού της ενίσχυσης οφείλετια στη μεγαλύτερη, από ότι αρχικώς εκτιμήθηκε, διαφορά μεταξύ της διαμορφούμενης στην παγκόσμια αγορά τιμής άνθρακα οπτανθρακοποίησης και του κόστους της γερμανικής παραγωγής, συνεπεία της πορείας της τιμής του δολαρίου ΗΠΑ έναντι του γερμανικού μάρκου 7 ότι η ενίσχυση αυτή, που ανήλθε σε 3 232 εκατομμύρια γερμανικά μάρκα, δεν υπερβαίνει, για κάθε μονάδα παραγωγής, τη διαφορά μεταξύ του κόστους παραγωγής και των εσόδων από την παράδοση 18 εκατομμυρίων τόνων λιθάνθρακα κατά το οικονομικό έτος εξορυκτικής δραστηριότητας, όπως εκτιμήθηκαν για την παρούσα απόφαση 7 ότι η ένταξη αυτού του μέτρου στο πρόγραμμα εκσυγχρονισμού, αναδιάρθρωσης και εξορθολογισμού της γερμανικής βιομηχανίας εξόρυξης λιθάνθρακα, η φθίνουσα πορεία των ποσοτήτων και ο καθορισμός ανωτάτου ορίου για τις ενισχύσεις που θα χορηγηθούν για το χρονικό διάστημα 1992 έως 1994 συμβαδίζουν με το στόχο του άρθρου 2 παράγραφος 1 πρώτη περίπτωση της απόφασης, ώστε να επιτευχθεί, βάσει των τιμών του άνθρακα στην παγκόσμια αγορά, περαιτέρω πρόοδος προς την οικονομική βιωσιμότητα, δηλαδή μείωση του κόστους 7 ότι, κατά την αξιολόγηση της ενίσχυσης, η Επιτροπή έλαβε υπόψη την επιτακτική ανάγκη να αμβλυθούν κατά το δυνατό τα κοινωνικά και περιφερειακά προβλήματα που συνδέονται με την αναδιάρθρωση, σύμφωνα με το άρθρο 2 παράγραφος 1 δεύτερη περίπτωση της απόφασης 7 ότι οι τρόποι χορήγησης των ενισχύσεων συμβάλλουν στην αύξηση της οικονομικής βιωσιμότητας των σχετικών επιχειρήσεων μέσω της μειώσεως του κόστους εξόρυξης, σύμφωνα με τις διατάξεις του άρθρου 3 7 ότι η Γερμανία οφείλει να μεριμνά ώστε η ανωτέρω ενίσχυση να μη συνεπάγεται την εισαγωγή διακρίσεων μεταξύ παραγωγών ή αγοραστών ή καταναλωτών, βάσει του άρθρου 4 στοιχείο β) της συνθήκης ΕΚΑΧ.

ΙΙ

Λαμβάνοντας υπόψη τους προαναφερόμενους λόγους και βάσει των πληροφοριών που χορηγήθηκαν από τη γερμανική κυβέρνηση, η ενίσχυση που προβλέπεται να χορηγηθεί για το 1994 συμβιβάζεται με τους στόχους της απόφασης αριθ. 3632/93/ΕΚΑΧ, καθώς και με την εύρυθμη λειτουργία της κοινής αγοράς,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εξουσιοδοτείται η Γερμανία να χορηγήσει, για το 1994, συμπληρωματική ενίσχυση για τη διάθεση άνθρακα οπτανθρακοποίησης, οπτάνθρακα και εγχεόμενου άνθρακα, οι οποίοι προορίζονται για την τροφοδότηση των υψικαμίνων της βιομηχανίας σιδήρου και χάλυβα της Κοινότητας, ύψους 379 εκατομμυρίων γερμανικών μάρκων, ώστε το συνολικό ποσό του ανωτέρω μέτρου για το έτος 1994 να ανέλθει σε 3 232 εκατομμύρια γερμανικά μάρκα.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 19 Ιουλίου 1995.

Για την Επιτροπή Hans VAN DEN BROEK Μέλος της Επιτροπής